《再赋》
宋代·李正民

破腊开花苦恨迟，雪中辜负赏心期。铅黄犹见涂娇额，獭髓应心补病肌。

泪滴玉容空寂寞，妆成半面已离披。莫教点缀苍苔地，要对残芳釂屈卮。

作者简介：宋扬州人，字方叔。李定孙。徽宗政和二年进士。历官中书舍人。出为两浙、江西、湖南抚谕使，具奏官吏能否，民事冤抑，听陈诉，为申理。以奉使称职，除给事中、吏部侍郎。历江西路提刑，以徽猷阁待制知吉州，奉祠归。有《己酉航海记》、《大隐集》。